b'\n_START_ARTICLE_\nRde\xc4\x8da armada\n_START_PARAGRAPH_\nRd\xc3\xa9\xc4\x8da arm\xc3\xa1da (rusko \xd0\xa0\xd0\xb0\xd0\xb1\xd0\xbe\xd1\x87\xd0\xb5-\xd0\xba\xd1\x80\xd0\xb5\xd1\x81\xd1\x82\xd1\x8c\xd1\x8f\xd0\xbd\xd1\x81\xd0\xba\xd0\xb0\xd1\x8f \xd0\x9a\xd1\x80\xd0\xb0\xd1\x81\xd0\xbd\xd0\xb0\xd1\x8f \xd0\xb0\xd1\x80\xd0\xbc\xd0\xb8\xd1\x8f (\xd0\xa0\xd0\x9a\xd0\x9a\xd0\x90), dobesedno Delavsko-kme\xc4\x8dka rde\xc4\x8da armada; kratica RA oziroma RKKA) je bila vojska Sovjetske zveze od leta 1918 do 1946. Po tem letu se je imenovala Sovjetska armada. Nasledila je imperialno rusko vojsko._NEWLINE_Ustanovljena je bila pod vodstvom Leva Trockija. Oznaka rde\xc4\x8da (rusko: krasnaya) je dobila po barvi komunisti\xc4\x87nega gibanja._NEWLINE_Nastala je iz Rde\xc4\x8de garde. Za rojstni dan Rde\xc4\x8de armade \xc5\xa1tejejo 23. februar 1918, ko je po trditvah uradne sovjetske propagande prvi\xc4\x8d premagala tedanjo nem\xc5\xa1ko vojsko._NEWLINE_Med Stalinovo veliko \xc4\x8distko je bilo aretiranih in usmr\xc4\x8denih veliko oficirjev, ki naj bi bili sovra\xc5\xbeniki naroda. Zamenjali so jih oficirju iz komusti\xc4\x8dne partije, ki so bili precej manj izku\xc5\xa1eni kar je privedlo do velikih izgub med drugo svetovno vojno._NEWLINE_Med drugo svetovno vojno je na vzhodni fronti premagala 75-80% celotne nem\xc5\xa1ke vojske in odlo\xc4\x8dilna vplivala na izid vojne. Na za\xc4\x8detku operacije Barbarosse leta 1941, nem\xc5\xa1ke invazije na Sovjetsko zvezo, je sovjetska zveza izgubila skoraj celotno ozemlje na evropski strani. 60% prebivalstva je bilo na nem\xc5\xa1kem okupiranem ozemlju. Upornost sovjetskih vojakov, ameri\xc5\xa1ka voja\xc5\xa1ka pomo\xc4\x8d, prihod mrzle zime in hiter transfer sovjetske voja\xc5\xa1ke industrije za Ural so spremenili potek vojne in privedli do poraza nacisti\xc4\x8dne Nem\xc4\x8dije leta 1945._NEWLINE_Rde\xc4\x8da armada je do konca druge svetovne vojne leta 1945 zasedla celotno ozemlje dr\xc5\xbeav nekdanjega vzhodnega bloka, del Nem\xc4\x8dije in Avstrije, skupaj s partizanskimi enotami pa nekatere predele biv\xc5\xa1e Jugoslavije.'